**Roope Elias Taponen** (s. 14. maaliskuuta 2001 Espoo) on suomalainen jääkiekkomaalivahti, joka edustaa SM-liigajoukkue Helsingin IFK:ta.

Ura
---

### Seuraura

Taponen on Nummelan Palloseuran kasvatti. Hän siirtyi D-juniori-ikäisenä Jokereihin. Taponen siirtyi Helsingin IFK:n A-nuoriin kaudeksi 2018–2019, jolloin hän jakoi joukkueensa torjuntavastuun tasaisesti Henrik Tikkasen kanssa. Taponen puki kauden aikana myös yhteen SM-liigaotteluun, mutta hän jäi kuitenkin ilman peliaikaa. Kauden 2019–2020 Taponen aloitti HIFK:n A-nuorissa ja hän puki myös kolmeen SM-liigaotteluun jääden ilman peliaikaa. Marraskuussa 2019 seura lainasi Taposen loppukauden kattavalla sopimuksella yhteistyöseuraansa, Mestis-joukkue Jokipoikiin, kun seura oli aiemmin purkanut oman sopimusmaalivahtinsa Dominik Salaman sopimuksen. Taponen pelasi tulokaskautensa aikana 21 runkosarjaottelua torjuen 14 voittoa ja kaksi nollapeliä. Helmikuussa 2020 hänet valittiin Mestiksen viikon pelaajaksi.

Huhtikuussa 2020 Taponen teki HIFK:n kanssa 1+1-vuotisen SM-liigasopimuksen. Elokuussa seura lainasi hänet kaudeksi 2020–2021 Mestiksen nousijajoukkue Kiekko-Espooseen, kun Taponen jäi HIFK:ssa niin ikään kolmosmaalivahdiksi Frans Tuohimaalle ja Niilo Haloselle. Hänen pästettyjen maalien keskiarvonsa 2.30 oli koko Mestiksen paras. Taponen puki kauden aikana myös HIFK:n paidan viiteen SM-liigaotteluun, mutta hän jäi kuitenkin ilman peliaikaa.

Kesäkuussa 2021 HIFK lainasi Taposen Kiekko-Espooseen myös kaudeksi 2021–2022, kun HIFK lähtee kauteen maalivahtikaksikkonaan Michael Garteig ja Niilo Halonen. Lokakuussa 2021 HIFK lainasi hänet alustavasti marraskuun maaottelutaukoon asti kestävällä sopimuksella Tampereen Ilveksen SM-liigajoukkueeseen, kun joukkue tarvitsi paikkaajaa loukkaantuneelle Marek Langhamerille. Taponen teki SM-liigadebyyttinsä 27. lokakuuta 2021 vieraissa Saimaan Palloa vastaan. Hän torjui Ilveksen 2–4-voittoon päättyneessä ottelussa 25 kertaa. Jari Mannila valitsi Taposen ottelun Alumnien tähtien ykköstähdeksi. Maajoukkuetauon jälkeen hänen lainasopimustaan Ilveksen kanssa jatkettiin 18. joulukuuta asti. Taponen pelasi joukkueessa kaikkiaan viisi ottelua torjuen kolme voittoa. Hän pelasi lainansa aikana myös kolme kertaa Kiekko-Espoon vahvuudessa. Taponen palasi HIFK:n vahvuuteen muutamaa päivää ennen lainasopimuksensa päättymistä, kun Ilveksen Langhamer oli pelikunnossa ja HIFK tarvitsi paikkaajaa A-maajoukkueen mukana olleelle Niilo Haloselle. Halosen palattua HIFK:n vahvuuteen Taponen jatkoi Kiekko-Espoossa, jossa hän pelasi kauden aikana kaikkiaan 25 runkosarja- ja viisi Suomen Cupin ottelua. Taponen äänestettiin Mestiksen helmikuun kuukauden pelaajaksi. Hänet äänestettiin myös koko sarjan kauden toiseen tähdistökentälliseen.

Kesken SM-liigan pudotuspelien maaliskuussa 2022 HIFK kutsui Taposen loppukauden ajaksi takaisin vahvuuteensa, kun Michael Garteigin kausi oli todettu loukkaantumisen vuoksi päättyneeksi. Hän pelasi ensimmäisen ottelunsa HIFK:n SM-liigajoukkueessa kolmannessa puolivälieräottelussa 2. huhtikuuta 2022 Turun Palloseuraa, kun Taponen vaihdettiin HIFK:n maalinsuulle Niilo Halosen tilalle kesken kolmannen puolivälieräottelun ajassa 12.32, kun TPS oli siirtynyt ottelussa jo 0–4-johtoon. Taponen torjui ottelussa 23 kertaa ja hän päästi kaksi maalia. HIFK hävisi ottelun lopulta lukemin 5–7. Ottelu jäi Taposelle pudotuspelisarjan ainoaksi. TPS lopulta eteni välieriin otteluvoitoin 4–3. Toukokuussa 2022 Taponen teki HIFK:n kanssa 1+1-vuotisen jatkosopimuksen.

Kauteen 2022–2023 Taponen lähti HIFK:n toisena maalivahtina Niilo Halosen aisaparina. Hän pelasi liigauransa ensimmäisen nollapelinsä uransa runkosarjan kymmenennellä kierroksella 7. lokakuuta 2022 Oulun Kärppiä vastaan. Taponen torjui HIFK:n 2–0-voittoon päättyneessä ottelussa yhdeksän kertaa. Tommi Santala valitsi hänet ottelun Alumnien tähtien kakkostähdeksi. Taponen nousi kauden edetessä HIFK:n selkeäksi ykkösmaalivahdiksi. Hän pelasi ensimmäisen kokonaisen SM-liigakautensa aikana kaikkiaan 41 runkosarjaottelua torjuen 19 voittoa ja viisi nollapeliä. Pudotuspeleissä Taponen pelasi 12 ottelua torjuen viisi voittoa ja yhden nollapelin. Hän edusti HIFK:ta kauden aikana myös Spengler Cupissa, jossa Taponen pelasi kaksi ottelua. Helmikuussa 2023 hän teki seuran kanssa kaksivuotisen jatkosopimuksen.

### Maajoukkueura

Taponen pelasi alle 20-vuotiaiden MM-kilpailuissa vuonna 2021, jolloin hän voitti pronssia. Taponen toimi pääasiassa Suomen kakkosmaalivahtina Kari Piiroiselle ja hän pelasi vain alkulohkon ottelun Sveitsiä vastaan. Taponen pelasi myös alle 18-vuotiaiden MM-kilpailuissa vuonna 2019, jolloin hän toimi Suomen pääasiallisena ykkösmaalivahtina ja pelasi neljä ottelua. Valmennus valitsi Taposen joukkueensa turnauksen yhdeksi kolmesta parhaasta pelaajasta.

Taponen pelasi myös alle 18-vuotiaiden Hlinka Gretzky Cupissa vuonna 2018, jolloin hän jakoi Suomen torjuntavastuun Kari Piiroisen kanssa. Yhteensä Taponen on pelannut seitsemän nuorten ja 31 poikien maaottelua.

Suomen A-maajoukkueessa Taponen on pelannut yhden ottelun. Hänet valittiin A-maajoukkueeseen ensimmäisen kerran kolmannelle MM-leiriviikolle kahteen Ruotsia vastaan pelattuun Nordic Cupin otteluun huhtikuussa 2023, mutta Taponen toimi kuitenkin joukkueen kolmosmaalivahtina, eikä hän pukenut kumpaankaan otteluun. Taponen putosi otteluiden jälkeen leiriryhmästä. Hän teki A-maajoukkuedebyyttinsä lopulta Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Taponen torjui Suomen 3−7-tappioon päättyneessä ottelussa 20 kertaa ja hän päästi taakseen kuusi maalia.

Pelityyli
---------

HIFK:n kotisivujen pelaajaesittelyn mukaan Taposen peli perustuu hyvään liikkeeseen ja sijoittumiseen. Esittelyn mukaan hän osaa hahmottaa peliä hyvin, ja sitä kautta rauhottaa omaa peliään.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2017–2018 | Jokerit | A-SM | 1 |  |  |  |  | 4 | 0 | 4.00 | 87,5 | – | – | – | – | – | – | – | – |
| 2018–2019 | HIFK | A-SM | 26 |  |  |  |  | 75 |  |  | 90,5 | 3 |  |  |  | 6 |  | 2.00 | 94,3 |
| 2019–2020 | HIFK | A-SM | 6 |  |  |  |  | 14 |  | 2.33 | 90,5 | – | – | – | – | – | – | – | – |
|  | Jokipojat | Mestis | 21 | 13 | 4 | 3 | 1209 | 58 | 1 | 2.88 | 89,7 | – | – | – | – | – | – | – | – |
| 2020–2021 | Kiekko-Espoo | Mestis | 20 | 10 | 3 | 6 | 1173 | 45 | 2 | 2.30 | 91,2 | 2 | 0 | 2 | 137 | 7 | 0 | 3.07 | 88,9 |
| 2021–2022 | HIFK | SM-liiga | – | – | – | – | – | – | – | – | – | 1 | 0 | 1 | 45 | 2 | 0 | 2.67 | 92,0 |
|  | Kiekko-Espoo | Mestis | 25 | 13 | 6 | 6 | 1508 | 48 | 3 | 1.91 | 93,0 | – | – | – | – | – | – | – | – | Kakkostähdistö |
|  | Ilves | SM-liiga | 5 | 3 | 1 | 1 | 303 | 14 | 0 | 2.77 | 87,2 | – | – | – | – | – | – | – | – |
| 2022–2023 | HIFK | SM-liiga | 41 | 19 | 9 | 13 | 2448 | 80 | 5 | 1.96 | 91,4 | 12 | 5 | 7 | 736 | 29 | 1 | 2.37 | 90,1 |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2019 | U18 | 4 | 1 | 3 | 238 | 14 | 1 | 3.53 | 87,7 |
| 2021 | JMM | 1 | 1 | 0 | 60 | 1 | 0 | 1.00 | 92,9 |
|

Lähteet
-------

* Roope Taponen The Internet Hockey Databasessa (englanniksi)
* Roope Taponen Eurohockey-sivustolla (englanniksi)
* Roope Taponen *Elite Prospects*. Everysport Media Group AB.  (englanniksi)

### Viitteet

1. 1 2  Roope Taponen *hifk.fi*. Oy HIFK Hockey AB. Viitattu 2.2.2021.
2. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
3. 1 2 3 4 5 6 7  Roope Taponen *Elite Prospects*. Everysport Media Group AB.  (englanniksi)
4. 1 2 3  Roope Taponen Eurohockey-sivustolla (englanniksi)
5. ↑  Tiedote: Kaksi pelaajaa lainalle Jokipoikiin *joensuunkiekkopojat.fi*.  12.11.2019. Mehtimäki Oy. Viitattu 8.7.2021.
6. ↑  Roope Taponen Risteilykeskuksen Mestiksen viikon pelaaja *joensuunkiekkopojat.fi*.  26.2.2020. Mehtimäki Oy. Viitattu 8.7.2021.
7. ↑  TIEDOTE: Kapteeni Jere Sallinen ja Ville Leskinen jatkavat HIFK:ssa – Kahdeksan uutta sopimusta julki *hifk.fi*.  6.4.2021. Oy HIFK Hockey AB. Viitattu 2.2.2021.
8. ↑  Kiekko-Espoon maalivahtikaksikko valmiina kauteen − HIFK lainaa nuoren Taposen jälleen Mestikseen *Jatkoaika.com*.  13.8.2020. Jatkoaika r.y. Viitattu 8.7.2021.
9. ↑  Hurmerinta, Eero: Kiekko-Espoolle seitsemän uutta sopimusta − Saku Salmela mukaan, Taponen jatkaa *Jatkoaika.com*.  23.6.2021. Jatkoaika r.y. Viitattu 8.7.2021.
10. ↑  Seppä, Lassi: Ilveksen maalivahti Langhamer viikkojen huilille − HIFK:n Taponen paikkaamaan tilannetta *Jatkoaika.com*.  14.10.2021. Jatkoaika r.y. Viitattu 14.10.2021.
11. ↑  Saipa - Ilves, 27.10.2021 *liiga.fi*.  27.10.2021. Jääkiekon SM-liiga Oy. Viitattu 27.10.2021.
12. ↑  Seppä, Lassi: Ilves lainaa Roope Taposta vielä ainakin kuukauden *Jatkoaika.com*.  18.11.2021. Jatkoaika r.y. Viitattu 18.11.2021.
13. ↑  Roope Taponen Mestiksen kuukauden pelaaja helmikuussa *mestis.fi*.  28.2.2022. Suomen Jääkiekkoliitto ry – Finlands Ishockeyförbund rf. Viitattu 2.3.2022.
14. ↑  Henry Karjalainen pistepörssin voittoon - Mestiksen tähdistökentälliset julkaistu *mestis.fi*.  28.3.2022. Suomen Jääkiekkoliitto ry – Finlands Ishockeyförbund rf. Viitattu 31.3.2022.
15. ↑  Seppä, Lassi: Roope Taponen palaa HIFK:n riveihin loppukaudeksi *Jatkoaika.com*.  18.11.2021. Jatkoaika r.y. Viitattu 31.3.2022.
16. ↑  Kalmari, Viljami: HIFK:n taivas repesi – sateen­varjoksi haettu Roope Taponen on nyt elämänsä tulikokeessa *HS.fi*.  2.4.2022. Sanoma Media Finland Oy. Viitattu 23.5.2022.
17. ↑  HIFK - TPS, 2.4.2022 *liiga.fi*.  2.4.2022. Jääkiekon SM-liiga Oy. Viitattu 23.5.2022.
18. ↑  HIFK:lle kaksi pelaajasopimusta *hifk.fi*.  27.12.2021. Oy HIFK Hockey AB. Viitattu 23.5.2022.
19. ↑  HIFK - Kärpät, 7.10.2022 *liiga.fi*.  7.10.2022. Jääkiekon SM-liiga Oy. Viitattu 8.10.2022.
20. ↑  Seppä, Lassi: Roope Taponen jatkaa HIFK:ssa kevääseen 2025 ulottuvalla sopimuksella *Jatkoaika.com*.  3.2.2023. Jatkoaika r.y. Viitattu 3.2.2023.
21. ↑  Tilanne 12.11.2023
22. ↑  Teiskonlahti, Riku: HIFK:ssa loistanut Roope Taponen Leijonien MM-leiriryhmään *is.fi*.  23.4.2023. Sanoma Media Finland Oy. Viitattu 30.4.2023.
23. ↑  Leijoniin liittyy 13 uutta pelaajaa – Ässien kasvatti putosi joukkueesta *satakunnankansa.fi*.  30.4.2023. Sanoma Media Finland Oy. Viitattu 30.4.2023.
24. ↑  Suomi ja Tshekki kaukaloon klo 17 - Leijonien kentälliset Karjala-turnauksen lauantain otteluun *leijonat.fi*.  11.11.2023. Suomen Jääkiekkoliitto ry – Finlands Ishockeyförbund rf. Viitattu 19.11.2023.
25. ↑  Varjonen, Terhi: "Jännitti enemmän kuin normaalia liigapeliä" – Maalivahti Roope Taposelle ensimmäinen A-maajoukkuepeli *leijonat.fi*.  11.11.2023. Suomen Jääkiekkoliitto ry – Finlands Ishockeyförbund rf. Viitattu 19.11.2023.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen